31985R2600
L 248/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2600/85 НА КОМИСИЯТА
от 16 септември 1985 година
за изменение на Регламент (ЕИО) № 890/78 относно установяване на подробни правила за сертифицирането на хмела
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1696/71 на Съвета от 26 юли 1971 г. за общата организация на пазара на хмел (1), последно изменен с Акта за присъединяване на Гърция, и по-специално член 2, параграф 5 от него,
като има предвид, че Регламент (ЕИО) № 890/78 на Комисията (2), последно изменен с Регламент (ЕИО) № 1979/83 (3), предвижда минималните изисквания за пускане на пазара на хмел; като има предвид, че тези изисквания включват, що се отнася до предварително подготвения хмел, максимално ниво на прицветници;
като има предвид, че търговската практика показва, че качеството на хмела не е основно повлияна от пропорцията на прицветниците; като има предвид следователно, че тези пазарни изисквания могат да бъдат излишни;
като има предвид, че мерките, предвидени в настоящия регламент са в съответствие със становището на Управителния комитет по хмела,
ПРИЕ НАСТОЯЩИЯ РЕГЛАМЕНТ:
Член 1
Приложения I и II към Регламент (ЕИО) № 890/78 се изменят в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага към хмела от 1985 г. и по-късните реколти.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 септември 1985 година.